section_heading: Povijest
paragraph_text: Palaču je podignula u 13. stoljeću kao tipični mletački fondaco (mle. fòntego), u jednoj mješavini romanike i bizantske umjetnosti obitelj Boccasi. Palača je zatim bila vlasništvo obitelji Zane, u 14. stoljeću vlasnici palače su trgovci s Levantom obitelj Corner, koje su zbog posjedovanja utvrde na Cipru nazvali Piskopia, - Corner Piskopia. Oni su značajno povećali i preuredili palaču. Nakon udaje posljednje članice obitelji Corner Piskopia, Lucrezie 1703. za Giovannia Loredana, - palača je postala vlasništvo te obitelji sve do 1816. Venecijanska općina kupila je palaču Ca' Loredan 1868. za sjedište svoje administracije. thumb|left|260px|Palača Cà Loredan